امرار

**امرار** (یا امرار النصوص) ایک عقیدتی منہج ہے جو اہلِ سنت والجماعت کے ابتدائی سلف، خصوصاً تابعین اور اتباعِ تابعین سے منقول ہے۔ اس کا تعلق اللہ تعالیٰ کی ذات و صفات سے متعلق نصوصِ شرعیہ کے ساتھ برتاؤ کے اصول سے ہے۔
منہجِ إمرار کا خلاصہ یہ ہے کہ:
قرآن و سنت میں آنے والے نصوصِ صفات پر ایمان لایا جائے جیسے وہ وارد ہوئے ہیں
ان کی کیفیت (کیف) کے بارے میں بحث نہ کی جائے
اور نہ ان کی ایسی تاویل کی جائے جو نص کے ظاہر کو بدل دے
اسی موقف کو امام احمد بن حنبل کے مشہور قول میں یوں بیان کیا جاتا ہے:
“نؤمن بها بلا كيف ولا معنى”
یعنی: ہم ان پر ایمان لاتے ہیں بغیر کیفیت کے اور (کلامی الجھاؤ میں پڑے بغیر)۔  ".
## لغوی معنی
لغت میں “إمرار” کا معنی ہے:
کسی چیز کو اس کے حال پر چھوڑ دینا
اس کے معنی میں کھوج نہ لگانا
خاموشی اختیار کرنا اور بحث سے گریز کرنا
ابن منظور لکھتے ہیں:
“أمْرَرْتُ الشيءَ إمراراً إذا جعلته يمرّ أي يذهب”
یعنی: کسی چیز کو اس کے حال پر گزرنے دینا۔ .
### سلف صالحین کا موقف
یہ منہج متعدد ائمہ سلف سے منقول ہے، جن میں شامل ہیں:
سفیان ثوری
عبد الرحمن اوزاعی
مالک بن انس
عبد اللہ بن ادريس
معاذ بن معاذ
يزيد بن هارون
یہ سب حضرات نصوصِ صفات کے بارے میں اسی اصول پر عمل کرتے تھے کہ:
'''“نص کو اس کے ظاہر پر جاری کرو، بغیر کیفیت بیان کیے”

امام مالک کا مشہور قول
امام مالک سے جب آیت:
﴿الرَّحْمَنُ عَلَى الْعَرْشِ اسْتَوَى﴾
کے بارے میں سوال کیا گیا تو انھوں نے فرمایا:
“الاستواء معلوم، والكيف مجهول، والإيمان به واجب، والسؤال عنه بدعة”
یعنی:
استواء کا معنی معلوم ہے
کیفیت نامعلوم ہے
اس پر ایمان واجب ہے
اور اس کی کیفیت کے بارے میں سوال کرنا بدعت ہے

امام بیہقی نے ولید بن مسلم کے طریق سے نقل کیا ہے کہ:
سفیان ثوری، امام مالک، اوزاعی اور لیث بن سعد سے جب تشبیہ سے متعلق احادیث کے بارے میں پوچھا گیا تو انھوں نے فرمایا:
“أمِرّوها كما جاءت بلا كيفية”
یعنی: ان نصوص کو ویسے ہی جاری رکھو جیسے وہ آئی ہیں، بغیر کیفیت کے۔
### خلف سے منقول آراء
علمائے اسلام نے آیات و احادیثِ صفات کے بارے میں مختلف علمی مناہج بیان کیے ہیں۔ ان میں دو بڑے طریقے نمایاں ہیں: إمرار (جوں کا توں گذر جانے دینا) اور تاویل (لغوی و سیاقی معنی بیان کرنا)، جبکہ سب کا متفقہ اصول یہ ہے کہ اللہ تعالیٰ کو مخلوق کی صفات سے پاک اور منزہ مانا جائے۔

امام نووی کا قول
امام یحییٰ بن شرف نووی فرماتے ہیں:
اہلِ علم کے نزدیک نصوصِ صفات میں دو معروف موقف ہیں:
جمہورِ سلف کا طریقہ:
ان نصوص کے معنی کی تفصیل میں بحث نہیں کی جاتی
ان پر ایمان لایا جاتا ہے
اللہ کے شایانِ شان معنی مراد ہونے کا یقین رکھا جاتا ہے
اور اللہ کو جسم، جہت اور مخلوق کی صفات سے پاک مانا جاتا ہے
متکلمین کا طریقہ:
ان نصوص کی تاویل کی جاتی ہے
ان کو ایسے معانی پر محمول کیا جاتا ہے جو عربی زبان اور اصولِ دین کے مطابق ہوں
یہ صرف اہلِ علم کے لیے جائز ہے جو لغت و اصول میں مہارت رکھتے ہوں ۔ .

تاج الدین سبکی کا قول
تاج الدین سبکی بیان کرتے ہیں:
اشاعرہ کے اندر دو معروف موقف ہیں:
نصوص کو ظاہر پر جاری کرنا (تنزیہ کے ساتھ)
یا ان کی تاویل کرنا
وہ کہتے ہیں کہ:
“إمرار مع التنزیہ” کا قول سلف کی طرف منسوب ہے
یہ بھی ایک اجتہادی مسئلہ ہے
اس میں اختلاف پر نکیر نہیں کی جاتی ۔ 

ابن جوزی حنبلی کا قول
ابن الجوزی لکھتے ہیں:
اکثر سلف ایسے نصوص کی تفسیر سے پرہیز کرتے تھے
وہ انھیں ویسے ہی بیان کرتے جیسے وہ وارد ہوئی ہیں
وہ مزید وضاحت کرتے ہیں کہ:
“إمرار” کا مطلب ہے: معنی کی تفصیل میں نہ جانا
لیکن ساتھ ساتھ یہ عقیدہ رکھنا ضروری ہے کہ:
اللہ کی صفات مخلوق کی صفات جیسی نہیں ۔ 

مکحول دمشقی اور ابن شہاب زہری کا قول
امام مکحول (100ھ) اور امام زہری (125ھ) سے منقول ہے کہ:
جب ان سے نصوصِ صفات کی تفسیر پوچھی گئی تو انھوں نے فرمایا:
“ان کو اسی طرح رہنے دو جیسے وہ آئی ہیں” 

ابو حاتم رازی کا موقف
ابو حاتم الرازی (277ھ) کے بارے میں منقول ہے کہ:
جب ان کے بیٹے ابو محمد ان سے بعض متشابہات کی تفسیر پوچھتے تو وہ جواب دیتے:
“أمروها”
یعنی: انھیں اسی طرح گزار دو (تفصیل میں نہ جاؤ)۔

## حوالہ جات

زمرہ:عقائد
زمرہ:اسلامی اصطلاحات